Musica folk

Le musica folk, o simplemente folk [foʊk], es un genere del musica popular que veniva de un renascientia del musica traditional in le Statos Unite e paises occidental altere in le annos 1960. Le cantatores del musica folk usa le stilos traditional in un nove era. Musica folk es usualmente simple con instrumentos acustic, per exemplo guitarras, harmonicas, banjos, violinos e flautas.

In paises anglophones, le phrase significa un genere que veniva del musica traditional statounitese e anglese. Le phrase es usate in alcun paises altere pro significa moderne renascientias del lor musica traditional. Le genere es differentiate que musica traditional, que originava del traditiones oral ante le invention del disco. Il ha multe similaritates. Musicos del genere contemporanee sovente interpreta cantos traditional e le phrase anglese folk music (literalmente "musica del gente") pote significar ambe generes.

Le renascientia del musica traditional statounitese comenciava in le medio del seculo 20. Woody Guthrie cantava musica traditional e su proprie compositiones, e popularisava protestos musical. Le annos 1960, un nove generation de cantautores emergeva, inclusive Pete Seeger, Bob Dylan, Joan Baez, Phil Ochs e Donovan. Lor musico era associate con le contracultura del annos 1960. Le genere era combinate pro creava folk rock e generes altere de fusion. Illo creava le prime cantores succedite de Canada, inclusive Gordon Lightfoot, Leonard Cohen, Joni Mitchell e Buffy Sainte-Marie. Le annos 1970, Neil Young e Harry Chapin etiam deveniva famose in le genere.

Post le annos 1980, multe altere subgeneres se emergeva, inclusive folk punk (per exemplo The Pogues), Americana, anti folk e indie folk, e generes de fusion, inclusive folk metal. progressive folk e neofolk.

Categoria:Generes musical